Zápisnica zo 46. zasadnutia Súdnej rady Slovenskej republiky
z 20. júla  2010

Prítomní:
1)	JUDr. Štefan Harabin 
2)	JUDr. Jana Bajánková
3)	Doc. JUDr. Mária Bujňáková - ospravedlnená
4)	JUDr. Igor Burger
5)	JUDr. Ján Burik - ospravedlnený
6)	JUDr. Viliam Dohňanský 
7)	JUDr. Ida Hanzelová 
8)	JUDr. Daniel Hudák 
9)	JUDr. Peter Hulla - ospravedlnený
10)	JUDr. Jozef Janík 
11)	JUDr. Helena Kožíková
12)	JUDr. Anna Marková 
13)	JUDr. Richard Molnár 
14)	JUDr. Bohumil Novák 
15)	JUDr. Juraj Sopoliga - ospravedlnený
16)	JUDr. Gabriela Šimonová 
17)	JUDr. Daniela Švecová
18)	JUDr. Mária Usačevová

19)	Ing. Anna Žatková – vedúca Kancelárie Súdnej rady SR

46. rokovanie Súdnej rady Slovenskej republiky otvoril a viedol predseda Súdnej rady Slovenskej republiky (ďalej len "súdna rada") a zároveň skonštatoval, že súdna rada je uznášaniaschopná.  

Návrh programu zasadnutia bol členom súdnej rady predložený v písomnej podobe a po diskusii bol schválený nasledovný program zasadnutia:

1.	Prerokovanie návrhu kandidáta na podpredsedu Najvyššieho súdu Slovenskej republiky a posúdenie, či spĺňajú náležitosti v Čl. 12 a Čl. 13 Rokovacieho poriadku               (1 Ksr 44-1/2010)

2.	Informácia JUDr. Petra Komana – pozvanie predsedu Okresného súdu Poprad 
            (1 Ksr 204/2010)

3.	Návrh predsedníčky Krajského súdu v Bratislave na preloženie JUDr. Richarda Molnára, predsedu Okresného súdu Bratislava III, na výkon funkcie sudcu na Krajský súd v Bratislave(1 Ksr 239/2010)

4.	Žiadosť JUDr. Miriam Pintovej, sudkyne Okresného súdu Levice, o preloženie na výkon funkcie sudcu na Okresný súd Nitra (1 Ksr 205/2010)

5.	Žiadosť predsedníčky Krajského súdu v Bratislave o dočasné pridelenie JUDr. Emílie Szullovej, sudkyne Okresného súdu Bratislava I, na výkon funkcie sudcu obchodnoprávneho kolégia Krajského súdu v Bratislave (1 Ksr 246/2010)

6.	Žiadosť predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu správneho kolégia Najvyššieho súdu Slovenskej republiky (1 Ksr 226/2010)

7.	Žiadosť predsedníčky Krajského súdu v Trnave o vymenovanie člena výberovej komisie na výberové konanie na obsadenie jedného voľného miesta sudcu pre Okresný súd Piešťany (1 Ksr 234/2010)

8.	Žiadosť predsedníčky Krajského súdu v Nitre o vymenovanie člena výberovej komisie na výberové konanie na obsadenie jedného voľného miesta sudcu Krajského súdu v Nitre (1 Ksr 242/2010)

9.	Žiadosť predsedu Krajského súdu v Trenčíne o vymenovanie člena výberovej komisie na výberové konanie na obsadenie jedného voľného miesta sudcu občianskoprávneho kolégia Krajského súdu v Trenčíne (1 Ksr 243/2010)

10.	Žiadosť predsedu rady Justičnej akadémie Slovenskej republiky o zaslanie návrhov kandidátov na vedúceho katedry (1 Ksr 233/2010)

11.	Krajský súd v Bratislave – správa o súdnych konaniach sp. zn. 9C 52/1998, sp. zn. 12C 80/1998 a sp. zn. 54Cb 14/98 (Ssr 24/2010)

12.	Podnet Aliancie Fair – Play na preverenie možných prieťahov v konaní (Ssr 30/2010)

13.	Informácia JUDr. Michala Vaľa, CSc. o postupe súdu – pochybnosti o nezaujatosti a odbornosti (Ssr 32/2010)

14.	Sťažnosť JUDr. Vladimíra Strýčka proti nezákonnému postupu súdu (Ssr 31/2010 a Ssr 33/2010)

15.	Sťažnosť JUDr. Jozefa Štefanka na JUDr. Katarínu Javorčíkovú a postup v konaní Krajského súdu v Bratislave (Ssr 34/2010)

16.	Podnet Doc. Mgr. Igora Vrabca na podanie návrhu na začatie disciplinárneho konania (Ssr 20/2010)

17.	Správa zo zahraničnej pracovnej cesty v Londýne (1 Ksr 61/2010)

Predseda navrhol doplniť program zasadnutia o nasledovné body a prítomní členovia sa k nemu pridali:

•  Rozhodnutie ministerky spravodlivosti o zrušení voľných miest sudcov a výberových konaní
•   Stanovisko k návrhu ústavného zákona, ktorým sa mení Ústava Slovenskej republiky              č. 460/1992 Zb. v znení neskorších predpisov

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 924
Súdna rada Slovenskej schvaľuje návrh predsedu Súdnej rady na doplnenie programu 46. zasadnutia.

K upravenému programu zasadnutia:

Hlasovanie: 
Za: 14
Proti: 0
Zdržali sa: 0
Neprítomní: 4

Uznesenie č. 925
Súdna rada Slovenskej republiky schvaľuje program 46. zasadnutia.

Za overovateľa zápisnice bola navrhnutá JUDr. Gabriela Šimonová a za zapisovateľku Lucia Hučková.

Hlasovanie o overovateľovi zápisnice: JUDr. Gabriela Šimonová
Za: 13
Proti: 0
Zdržali sa: 1
Neprítomní: 4

Uznesenie č. 926
Súdna rada Slovenskej republiky schvaľuje za overovateľa zápisnice JUDr. Gabrielu Šimonovú a za zapisovateľku zasadnutia Luciu Hučkovú.

Jednotlivé body programu súdna rada prerokovala s týmito závermi:

1.	Rozhodnutie ministerky spravodlivosti o zrušení voľných miest sudcov a výberových konaní

Členovia Súdnej rady po prerokovaní rozhodnutia ministerky spravodlivosti o zrušení voľných miest sudcov a výberových konaní prijali nasledovné uznesenie:
Uznesenie č. 927
Súdna rada Slovenskej republiky schvaľuje tlačovú správu k rozhodnutiu ministerky spravodlivosti o zrušení voľných miest sudcov a výberových konaní.

2.	Informácia JUDr. Petra Komana – pozvanie predsedu Okresného súdu Poprad          ( 1 Ksr 204/2010)

Členovia Súdnej rady po prerokovaní informácie JUDr. Petra Komana a vypočutí predsedu Okresného súdu Poprad hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 928
Súdna rada Slovenskej republiky berie na vedomie informáciu JUDr. Petra Komana a vyjadrenie  predsedu Okresného súdu Poprad.

3.	Prerokovanie návrhu kandidáta na podpredsedu Najvyššieho súdu Slovenskej republiky a posúdenie, či spĺňa náležitosti v Čl. 12 a Čl. 13 Rokovacieho poriadku (1 Ksr 44-1/2010)

Členovia Súdnej rady po prerokovaní a posúdení návrhu kandidáta na podpredsedu Najvyššieho súdu Slovenskej republiky, či spĺňa náležitosti v Čl. 12 a Čl. 13 Rokovacieho poriadku prijali nasledovné uznesenie:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 929
Súdna rada Slovenskej republiky po posúdení návrhu kandidáta na podpredsedu Najvyššieho súdu Slovenskej republiky konštatuje, že navrhovaný kandidát spĺňa zákonom č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení neskorších predpisov a Rokovacím poriadkom Súdnej rady Slovenskej republiky určené podmienky. 

4.	Návrh predsedníčky Krajského súdu v Bratislave na preloženie JUDr. Richarda Molnára, predsedu Okresného súdu Bratislava III, na výkon funkcie sudcu na Krajský súd v Bratislave (1 Ksr 239/2010)

Členovia Súdnej rady po prerokovaní návrhu predsedníčky Krajského súdu v Bratislave na preloženie JUDr. Richarda Molnára, predsedu Okresného súdu Bratislava III, na výkon funkcie sudcu na Krajský súd v Bratislave hlasovali nasledovne:

Hlasovanie:
Za: 13
Proti: 0
Zdržali sa: 1
Neprítomní: 4

Uznesenie č. 930
Súdna rada Slovenskej republiky prekladá JUDr. Richarda Molnára, predsedu Okresného súdu Bratislava III, na výkon funkcie sudcu na Krajský súd v Bratislave s účinnosťou                  od 4. augusta 2010 a  podľa  § 12a ods. 1 zák. č. 385/2000 Z. z. o  sudcoch a prísediacich a o zmene a doplnení niektorých zákonov v znení neskorších predpisov dočasne prideľuje na výkon funkcie predsedu Okresného súdu Bratislava III s účinnosťou od 4. augusta 2010.

5.	Žiadosť JUDr. Miriam Pintovej, sudkyne Okresného súdu Levice, o preloženie na výkon funkcie sudcu na Okresný súd Nitra ( 1 Ksr 205/2010)

Členovia Súdnej rady po prerokovaní žiadosti JUDr. Miriam Pintovej, sudkyne Okresného súdu Levice, o preloženie na výkon funkcie sudcu na Okresný súd Nitra hlasovali nasledovne:

Hlasovanie:
Za: 13
Proti: 0
Zdržali sa: 1
Neprítomní: 4

Uznesenie č. 931
Súdna rada Slovenskej republiky prekladá JUDr. Miriam Pintovú, sudkyňu Okresného súdu Levice, na výkon funkcie sudcu na Okresný súd Nitra s účinnosťou od 1. augusta 2010.

6.	Návrh predsedníčky Krajského súdu v Bratislave na dočasné pridelenie              JUDr. Emílie Szullovej, sudkyne Okresného súdu Bratislava I, na výkon funkcie sudcu obchodnoprávneho kolégia Krajského súdu v Bratislave (1 Ksr 246/2010)

Členovia Súdnej rady po prerokovaní návrhu predsedníčky Krajského súdu v Bratislave na dočasné pridelenie JUDr. Emílie Szullovej, sudkyne Okresného súdu Bratislava I, na výkon funkcie sudcu obchodnoprávneho kolégia Krajského súdu v Bratislave hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 932
Súdna rada Slovenskej republiky dočasne prideľuje JUDr. Emíliu Szullovú, sudkyňu Okresného súdu Bratislava I, na výkon funkcie sudcu obchodnoprávneho kolégia Krajského súdu v Bratislave na dobu od 1. septembra 2010 do 28. februára 2011.

7.	Žiadosť predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu správneho kolégia Najvyššieho súdu Slovenskej republiky (1 Ksr 226/2010)

Členovia Súdnej rady po prerokovaní žiadosti predsedu Najvyššieho súdu Slovenskej republiky o vymenovanie člena výberovej komisie na výberové konanie na obsadenie jedného voľného miesta sudcu správneho kolégia Najvyššieho súdu Slovenskej republiky hlasovali nasledovne:

Hlasovanie: JUDr. Ida Hanzelová
Za: 13
Proti: 0
Zdržali sa: 1
Neprítomní: 4

Uznesenie č. 933
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta sudcu správneho kolégia Najvyššieho súdu Slovenskej republiky JUDr. Idu Hanzelovú.

8.	Žiadosť predsedníčky Krajského súdu v Trnave o vymenovanie člena výberovej komisie na výberové konanie na obsadenie jedného voľného miesta sudcu pre Okresný súd Piešťany (1 Ksr 234/2010)

Členovia Súdnej rady po prerokovaní žiadosti predsedníčky Krajského súdu v Trnave o vymenovanie člena výberovej komisie na výberové konanie na obsadenie jedného voľného miesta sudcu pre Okresný súd Piešťany hlasovali nasledovne:

Hlasovanie: JUDr. Mária Usačevová
Za: 13
Proti: 0
Zdržali sa:  1
Neprítomní: 4

Uznesenie č. 934
Súdna rada Slovenskej republiky schvaľuje za člena výberovej komisie  na výberové konanie na obsadenie jedného voľného miesta sudcu pre Okresný súd Piešťany                                    JUDr. Máriu Usačevovú z toho dôvodu, že považuje rozhodnutie ministerky spravodlivosti za administratívny akt bez akýchkoľvek právnych účinkov.

9.	Žiadosť predsedníčky Krajského súdu v Nitre o vymenovanie člena výberovej komisie na výberové konanie na obsadenie jedného voľného miesta sudcu Krajského súdu v Nitre (1 Ksr 242/2010)

Členovia Súdnej rady po prerokovaní žiadosti predsedníčky Krajského súdu v Nitre o vymenovanie člena výberovej komisie na výberové konanie na obsadenie jedného voľného miesta sudcu Krajského súdu v Nitre hlasovali nasledovne:

Hlasovanie: JUDr. Daniel Hudák
Za: 13
Proti: 0
Zdržali sa: 1
Neprítomní: 4

Uznesenie č. 935
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta sudcu Krajského súdu v Nitre JUDr. Daniela Hudáka, z toho dôvodu, že považuje rozhodnutie ministerky spravodlivosti za administratívny akt bez akýchkoľvek právnych účinkov 

10.	Žiadosť predsedu Krajského súdu v Trenčíne o vymenovanie člena výberovej komisie na výberové konanie na obsadenie jedného voľného miesta sudcu občianskoprávneho kolégia Krajského súdu v Trenčíne (1 Ksr 243/2010)

Členovia Súdnej rady po prerokovaní žiadosti predsedu Krajského súdu v Trenčíne o vymenovanie člena výberovej komisie na výberové konanie na obsadenie jedného voľného miesta sudcu občianskoprávneho kolégia Krajského súdu v Trenčíne hlasovali nasledovne:

Hlasovanie: JUDr. Jozef Janík
Za: 13
Proti: 0
Zdržali sa: 1
Neprítomní: 4

Uznesenie č. 936
Súdna rada Slovenskej republiky schvaľuje za člena výberovej komisie na výberové konanie na obsadenie jedného voľného miesta sudcu občianskoprávneho kolégia Krajského súdu v Trenčíne JUDr. Jozefa Janíka z toho dôvodu, že považuje rozhodnutie ministerky spravodlivosti za administratívny akt bez akýchkoľvek právnych účinkov.

11.	Žiadosť predsedu rady Justičnej akadémie Slovenskej republiky o zaslanie návrhov kandidátov na vedúceho katedry (1 Ksr 233/2010)

Členovia Súdnej rady po prerokovaní žiadosti predsedu rady Justičnej akadémie Slovenskej republiky o zaslanie návrhov kandidátov na vedúceho katedry hlasovali nasledovne:

Hlasovanie: 
Za: 14
Proti: 0
Zdržali sa: 0
Neprítomní: 4

Uznesenie č. 937
Súdna rada Slovenskej republiky odkladá tento bod s tým, aby sa predseda rady Justičnej akadémie, v rámci vnútorného členenia, začal zaoberať otázkou samostatnej katedry správneho práva, resp. správneho súdnictva.

12.	Krajský súd v Bratislave – správa o súdnych konaniach sp. zn. 9C 52/98,             sp. zn. 12C 80/98 a sp. zn. 54Cb 14/98 (Ssr 24/2010)

Členovia Súdnej rady po prerokovaní správy Krajského súdu o súdnych konaniach                     sp. zn. 9C 52/98, sp. zn. 12C 80/98 a sp. zn. 54Cb 14/98 hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 938
Súdna rada Slovenskej republiky berie na vedomie informáciu predsedníčky Krajského súdu v Bratislave.

13.	Podnet Aliancie Fair – Play na preverenie možných prieťahov v konaní                   (Ssr 30/2010)

Členovia Súdnej rady po prerokovaní podnetu Aliancie Fair – Play na preverenie možných prieťahov v konaní hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 939
Súdna rada Slovenskej republiky považuje tento podnet za bezpredmetný, pretože otázkou sa zaoberal predseda Krajského súdu v Košiciach a podal osobitnú správu Ministerstvu spravodlivosti Slovenskej republiky.

14.	Informácia JUDr. Michala Vaľa, CSc. o postupe súdu – pochybnosti o nezaujatosti a odbornosti (Ssr 32/2010)

Členovia Súdnej rady po prerokovaní informácie JUDr. Michala Vaľa, CSc. o postupe súdu – pochybnosti o nezaujatosti a odbornosti hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 940
Súdna rada Slovenskej republiky odkladá tento bod programu na budúce zasadnutie.

15.	Sťažnosť Mgr. Vladimíra Strýčka proti nezákonnému postupu súdu                         (Ssr 31/2010 a Ssr 33/2010)

Členovia Súdnej rady po prerokovaní sťažnosti Mgr. Vladimíra Strýčka proti nezákonnému postupu súdu hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 941
Súdna rada Slovenskej republiky berie sťažnosť Mgr. Vladimíra Strýčka na vedomie.

16.	Sťažnosť JUDr. Jozefa Štefanka na JUDr. Katarínu Javorčíkovú a postup v konaní Krajského súdu v Bratislave (Ssr 34/2010)

Členovia Súdnej rady po prerokovaní sťažnosti JUDr. Jozefa Štefanka na JUDr. Katarínu Javorčíkovú a postup v konaní Krajského súdu v Bratislave hlasovali nasledovne:

Hlasovanie:
Za: 13
Proti: 0
Zdržali sa: 1
Neprítomní: 4

Uznesenie č. 942
Súdna rada Slovenskej republiky odkladá tento bod na ďalšie rokovanie s tým, že                 JUDr. Gabriela Šimonová predloží analýzu postupu v konaní.

17.	Podnet Doc. Mgr. Igora Vrabca na podanie návrhu na začatie disciplinárneho konania (Ssr 20/2010)

Členovia Súdnej rady po prerokovaní podnetu Doc. Mgr. Igora Vrabca na podanie návrhu na začatie disciplinárneho konania hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 943
Súdna rada Slovenskej republiky pozve  na ďalšie rokovanie Súdnej rady Slovenskej republiky predsedníčku Okresného súdu Bratislava IV, ktorá súčasne predloží spis týkajúci sa predmetného podnetu.

18.	Podnet Ing. Tibora Lička na predloženie návrhu na začatie disciplinárneho konania (Ssr 43/2010)

Členovia Súdnej rady po prerokovaní podnetu Ing. Tibora Lička na predloženie návrhu na začatie disciplinárneho konania hlasovali nasledovne:

Hlasovanie:
Za: 14
Proti: 0
Zdržali sa: 0 
Neprítomní: 4

Uznesenie č. 944
Súdna rada Slovenskej republiky berie podnet Ing. Tibora Lička na vedomie.

19.	Žiadosť JUDr. Alexandra Mojša o sprístupnenie informácií podľa zákona č. 211/2000 Z.z. zákona o slobodnom prístupe k informáciám  (1 Ksr 241/2010)

Členovia Súdnej rady po prerokovaní žiadosti JUDr. Alexandra Mojša o sprístupnenie informácií podľa zákona č. 211/2000 Z.z. o slobodnom prístupe k informáciám hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 945
Súdna rada Slovenskej republiky sa oboznámila so žiadosťou JUDr. Alexandra Mojša a berie ju na vedomie.
 
20.	Výzva Krajského súdu v Bratislave na vyjadrenie sa k odvolaniu žalobcu proti uzneseniu Krajského súdu v Bratislave č.k.: 1 S 169/2009-83
Členovia Súdnej rady po oboznámení sa s  výzvou Krajského súdu v Bratislave a vyjadrením sa k odvolaniu žalobcu proti uzneseniu Krajského súdu v Bratislave č.k.:1 S 169/2009-83 hlasovali nasledovne:

Hlasovanie:
Za: 14
Proti: 0
Zdržali sa: 0
Neprítomní: 4

Uznesenie č. 946
Súdna rada Slovenskej republiky po prerokovaní vyššie uvedenej výzvy a odvolania žalobcu proti Uzneseniu Krajského súdu v Bratislave  č.k.: 1 S 169/2009-83 z 13. mája 2010 poveruje Mgr. Petra Ďuriana, aby zastupoval Súdnu radu v konaní pred Krajským súdom v Bratislave a vyjadril sa v nasledovnom rozsahu:

Žalovaná trvá naďalej v celom rozsahu na obsahu svojho Vyjadrenia z 27. januára 2010 k žalobe z 27. októbra 2009, v konaní vedenom na Krajskom súde v Bratislave,                         pod sp. zn.: 1 S 169/2009.

Zároveň poveruje Mgr. Petra Ďuriana na zdôvodnenie vyjadrenia Súdnej rady SR v súlade s jeho obsahom.

21.	Správa zo zahraničnej pracovnej cesty v Londýne ( 1 Ksr 61/2010)

Súdna rada berie správu zo zahraničnej pracovnej cesty v Londýne na vedomie.

22.	Stanovisko k návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov 

Členovia Súdnej rady po prerokovaní návrhu ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov hlasovali nasledovne:

Hlasovanie:
Za:  14
Proti: 0
Zdržali sa: 0
Neprítomní: 4

Uznesenie č. 947
Súdna rada Slovenskej republiky zasiela sudcovským radám návrh ústavného zákona, ktorým sa mení Ústava Slovenskej republiky v otázkach zúženia imunity sudcov Slovenskej republiky s tým, aby svoje vyjadrenie k predmetnému návrhu zaslali Súdnej rade Slovenskej republiky do 2. augusta 2010 s poukazom na ustanovenie § 4 ods. 1 písm. e) a f) zákona              

č. 185/2002 o Súdnej rade Slovenskej republiky a o zmene a doplnení niektorých zákonov v znení neskorších predpisov.

Overovateľ:									 Zapísala: